19. ΝΟΜΟΘΕΤ. ΔΙΑΤΑΓΜΑ υπ' αριθ. 147 της 21/28 Μαρτ. 1969 (ΦΕΚ Α΄ 54) Περί ενοποιήσεως των οργανικών θέσεων των Αξιωματικών Α΄ και Β΄ Κατηγορίας του Τεχνικού. Άρθρ.1.-1.Αι οργανικαί θέσεις των Αξιωματικών Τεχνικού ή Αξιωματικών Τεχνικού Α΄ Κατηγορίας και των Αρχιτεχνιτών Τεχνικού ή Αξιωματικών Τεχνικού Β΄ Κατηγορίας, ενοποιούνται εις έκαστον βαθμόν, ανεξαρτήτως εάν προβλέπωνται ή μη τοιαύται δι' αμφοτέρας ή μίαν των ανωτέρω κατηγοριών Αξιωματικών. 2.Αι ούτω κοιναί οργανικαί θέσεις καταλαμβάνονται υπό των εφεξής καλουμένων, αδιακρίτως προελεύσεως, Αξιωματικών Τεχνικού, συντασσομένης ενιαίας επετηρίδος αυτών. Άρθρ.2.-1.Δι' αποφάσεως του Ανωτάτου Στρατιωτικού Συμβουλίου καθορίζονται εκάστοτε τα ποσοστά των εις το Τεχνικόν, εισερχομένων μονίμων Ανθυπολοχαγών, προερχομένων εκ της  Σελ. 1054(β) Τεύχος 769 – Σελ. 138 Στρατιωτικής Σχολής Ευελπίδων και δια προαγωγής εξ Ανθυπασπιστών Τεχνικού. Τα ως άνω ποσοστά προσδιορίζονται, επί του συνόλου των δι' έκαστον ημερολογιακόν έτος προβλεπομένων να εισέλθωσιν εις το Τεχνικόν μονίμων Ανθυπολοχαγών Τεχνικού. Οι κατά ημερολογιακόν έτος εισακτέοι εις το Τεχνικόν μόνιμοι Αξιωματικοί βάσει των εγκεκριμένων οργανικών θέσεων υπολογίζονται συμφώνως προς την ισχύουσαν εκάστοτε διαδικασίαν και δια τα λοιπά Όπλα και Σώματα. 2.Το ποσοστόν των δια προαγωγής εξ Ανθυπασπιστών Τεχνικού εις τον βαθμόν του Ανθυπολοχαγού, εισερχομένων Αξιωματικών Τεχνικού εν ουδεμιά περιπτώσει δύναται να υπερβή το 50% ούτε να είναι έλασσον του 40%. Κλάσμα Μονάδος ίσον ή μεγαλύτερον των 0,5, θεωρείται υπέρ των εισερχομένων Ανθυπολοχαγών, των προερχομένων εκ της Στρατιωτικής Σχολής Ευελπίδων. 3.Υφιστάμεναι κεναί θέσεις εκ των καθ' έκαστον ημερολογιακόν έτος καθορισθεισών μη δυνάμεναι να καλυφθώσι δια προαγωγής Ανθυπασπιστών Τεχνικού, κατά τα ανωτέρω, καλύπτονται δι' Ανθυπολοχαγών προερχομένων εκ της Στρατιωτικής Σχολής Ευελπίδων. Άρθρ.3.-Οι εκ της Στρατιωτικής Σχολής Ευελπίδων προερχόμενοι Ανθυπολοχαγοί Τεχνικού είναι αρχαιότεροι, των κατά το αυτό ημερολογιακόν έτος, προαχθέντων εις Ανθυπολοχαγούς Τεχνικού εξ Ανθυπασπιστών. Άρθρ.4.-Η περαιτέρω εξέλιξις των συμφώνως τοις προηγουμένοις άρθροις, εισερχομένων εις το Τεχνικόν Ανθυπολοχαγών, διέπεται υπό των εκάστοτε ισχυουσών διατάξεων περί ιεραρχίας και προαγωγών. Ισχύς του παρόντος Νόμου Άρθρ.5.-Αι διατάξεις των προηγουμένων άρθρων ισχύουν δια τους κατά το έτος 1969 και μετέπειτα εισαχθησομένους εις το Τεχνικόν Αξιωματικούς. Μεταβατικαί Διατάξεις. Άρθρ.6.-Η εξέλιξις των μέχρι και του έτους 1968 εισελθόντων εις το Τεχνικόν Αξιωματικών Α΄ και Β΄ Κατηγορίας θα διέπηται, μέχρις οριστικής εξόδου των εκ του στρατεύματος υπό των ισχυουσών περί ιεραρχίας και προαγωγών διατάξεων και των κεχωρισμένων οργανικών θέσεων αυτών. Οι άνω ειδικότητες των Αξιωματικών Τεχνικού Σώματος Α΄ και Β΄ κατηγορίας καταργήθηκαν από την παρ. 2 άρθρ. 17 Νόμ. 1213/1981 (ΦΕΚ Α΄ 275), (τόμ. 36, σελ. 230,387). Με την άνω παράγραφο ορίζεται ότι όσοι Αξιωματικοί Β΄ κατηγορίας υπηρετούν μπορεί να εξελιχθούν μέχρι του βαθμού του Αντισυνταγματάρχου. 36.Μ.ζ.18-19 Τεχνικές Υπηρεσίες Στρατού 53 